**D I S P O Z I Ț I A Nr. 177**

**din 13 aprilie 2021**

**privind constatarea încetării de drept a contractului individual de muncă**

**al domnului POJAR IOAN-DOREL**

Președintele Consiliului Județean Cluj,

Analizând referatul nr. 13184/2021 al Direcției Generale Buget-Finanțe, Resurse Umane privind constatarea încetării de drept a contractului individual de muncă încheiat pe durată determinată, al domnului POJAR IOAN-DOREL, inspector de specialitate, gradul profesional II la Compartimentul Administrare și Funcționare, cu data de 15.04.2021, la data expirării termenului contractului individual de muncă încheiat pe durată determinată, având în vedere reluarea activității de către doamna Dreve Mihaela-Alexandra, după concediul pentru creșterea copilului în vârstă de până la doi ani;

Având în vedere:

* cererea nr. 10111/17.03.2021 prin care doamna Dreve Mihaela-Alexandra a informat conducerea Consiliului Județean privind reluarea activității sale cu data de 15.04.2021
* Dispoziția Președintelui Consiliului Județean Cluj nr. 466/03.10.2019 încadrarea domnului POJAR IOAN-DOREL pe funcția contractuală de execuție temporar vacantă de inspector de specialitate la Compartimentul Administrare și Funcționare;

În conformitate cu prevederile:

* art. 55 (a) şi 56 (i) din Legea nr. 53/2003, Codul muncii, republicată, cu modificările şi completările ulterioare;
* art. 190 alin.(3), alin. (4), art. 191 alin. (1) lit. a) și alin. (2) lit. b), art. 538 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 1 alin. (1), art. 7 și art. 11 din Legea contenciosului administrativ nr. 554/2004, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

D I S P U N E :

**Art. 1. (1)** Cu data de 15.04.2021 se constată încetarea de drept a contractului individual de muncă încheiat pe durată determinată al domnului POJAR IOAN-DOREL, inspector de specialitate, gradul profesional II, la Compartimentul Administrare și Funcționare din cadrul Consiliului Județean Cluj la data expirării termenului contractului individual de muncă încheiat pe durată determinată.

**(2)** Predarea lucrărilor și bunurilor care au fost încredințate domnului POJAR IOAN-DOREL în vederea exercitării atribuțiilor de serviciu, se va realiza până cel târziu în data 14.04.2021.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

**a)** 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

**b)** un an de la data comunicării prezentei dispoziții, pentru motive temeinice.

**Art. 3.** Cu ducerea la îndeplinire și punerea în aplicare a prevederilor prezentei dispoziții se încredințează Direcția Generală Buget-Finanțe, Resurse Umane-Serviciul Resurse Umane.

**Art. 4.** Prezenta dispoziție se comunică prin e-mail, domnului POJAR IOAN-DOREL, Direcției Generale Buget-Finanțe, Resurse Umane, precum și Prefectului Județului Cluj.

.

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

**Alin Tișe Simona Gaci**